text: Валенсия срещу Спортинг Хихон - Превю и прогноза | BetPortal.bg
  Начало » Футболни прогнози » Валенсия срещу Спортинг Хихон | 15.01.2019
  Валенсия срещу Спортинг Хихон | 15.01.2019
  Футболни прогнози януари 15, 2019
  Валенсия – Спортинг Хихон: Предварителен преглед и прогноза
  Валенсия посреща Спортинг Хихон в мач реванш от 1/8-финалите на Купата на Краля. Двубоят е във вторник вечер от 22:30 часа на стадион "Местая" като домакините трябва да заличат поражението с гол разлика в първия мач, ако искат да продължат напред в турнира.
  Тимът на Валенсия допусна поражение с 1:2 на "Ел Молиньон" миналата седмица и втородивизионният Спортинг Хихон взе крехък аванс преди реванша на "Естадио Местая". Гостите вече елиминираха един отбор от "Ла Лига" в Купата на Краля, за да се класират на 1/8-финалите. В миналия кръг Спортинг Хихон се справи с тима на Ейбар като бе краен победител с общ резултат 4;2 след двете срещи. Спортинг Хихон записа успех с 2:0 у дома, а на реванша на "Естадио Ипуруа" резултатът бе 2:2. Ново равенство далеч от дома ще свърши работа на Спортинг Хихон, но "прилепите" ще търсят победата с всички сили. Гостите отстраниха още два отбора в предишните кръгове на турнира, тъй като започнаха в по-ранна фаза участието си в Купата на Краля и трябваше да се справят с отборите на Нумансия и Райо Махадаонда.
  Валенсия пък стартира участието си в Купата на Краля от 1/16-финалите, където се справи с тима на Ебро като записа две победи с резултати 2:1 навън и 1:0 у дома. През миналия сезон Валенсия отпадна на 1/2-финалите в турнира, след като бе елиминиран от бъдещия победител Барселона. "Прилепите" ще имат сериозни трудности да стигнат отново до заключителните етапи на турнира, след като са далеч от най-добрата си форма. Валенсия загуби два от последните си три мача. В събота тимът направи реми 1:1 у дома срещу Реал Валядолид като за пореден път изпусна победата и се намира на 10-то място в "Ла Лига".
  Отборът на Валенсия има само една победа в последните си пет мача във всички турнири
  "Прилепите" не успяха да запазят суха мрежа в нито един от предходните си седем мача
  Спортинг Хихон има само една в изминалите си девет срещи
  Гостите се разписаха в 11 от предходните си 13 мача във всички турнири
  Валенсия – Спортинг Хихон: Един срещу друг
  Валенсия не успя да спечели в последните си два мача срещу Спортинг Хихон. Освен това гостите имат две победи в изминалите четири срещи с "прилепите". В последния си домакински мач, Валенсия направи реми 1:1 срещу този съперник, а преди това загуби с 0:1. Последният успех на Валенсия у дома срещу Спортинг Хихон бе на 12 февруари 2012 г. – победа с 4:0.
  Валенсия – Спортинг Хихон: Прогноза
  Отборът на Валенсия не се представя стабилно през сезон 2018/19 като сега цялото напрежение е върху състава на домакините. "Прилепите" загубиха с 1:2 първия мач и на реванша трябва да бъдат безгрешни, за да продължат на 1/4-финалите. Истинска рядкост е обаче тимът на Валенсия да запази суха мрежа. Спортинг Хихон вече вкара две попадения на своя опонент и според нас е много вероятно да се разпишат на "Естадио Местая".